Al-Hayl
Al-Hayl (arabcha: الحيل) – Birlashgan Arab Amirliklarining (BAA) Fujayra shahri chekkasida, Hayl vodiysining ogʻzida joylashgan hudud. Hayl vodiysidagi eski qishloq anʼanaviy ravishda Kunud qabilasining uyi hisoblanadi. Al-Hayl 1,7 milliard Birlashgan Arab Amirliklari dirhami qiymatidagi Muhammad bin Zayed City qurilish loyihasi boʻlib, 1 100 ta uy va kvartiradan iborat boʻlishi rejalashtirilgan, shuningdek, ushbu hududda, jamoat xizmatlari ham taklif qilinadi. Al-Hayl qal’asi tepalikdagi istehkom boʻlib, uning qurilish vaqti 1932-yilga toʻgʻri keladi. Vodiy, shuningdek, Temir davriga oid deb taxmin qilinuvchi petrogliflar toʻplamini ham oʻz ichiga oladi. Hududda qoyatosh rasmlari sanʼatining 100 dan ortiq namunalari hujjatlashtirilgan, biroq ularning bir qismi karyerlar, sanoat maydonlari va turar-joy maydonlarining kengayishi tufayli xavf ostida.